மனோகரன் மலையாளம்

மனோகரன் மலையாளம் அல்லது எம். மனோகரன் (ஆங்கிலம்; மலாய்: M. Manoharan அல்லது Manoharan s/o Malayalam) (பிறப்பு: 13 செப்டம்பர் 1961) என்பவர் ஒரு மலேசிய அரசியல்வாதி; வழக்கறிஞர்; 8 மார்ச் 2008 முதல் 5 மே 2013 வரை சிலாங்கூர், கோத்தா ஆலாம் சா சட்டமன்றத் தொகுதியின் சட்டமன்ற உறுப்பினர்; மலேசிய இந்தியர்களின் அடிப்படை உரிமைகளுக்காகப் போராடிய இண்ட்ராப் அமைப்பின் சட்ட ஆலோசகரும் ஆவார். 

இவர் மலேசிய உள்நாட்டுப் பாதுகாப்புச் சட்டத்தின் கீழ் கைது செய்யப்பட்டு கமுந்திங் தடுப்பு முகாமில் தடுத்து வைக்கப்பட்டு இருக்கும் போது, 2008 மலேசியப் பொதுத் தேர்தலில் போட்டியிட்டு, வெற்றி பெற்றவர்; சிறையில் இருந்தே தேர்தலில் வெற்றி பெற்று சாதனை படைத்த மலேசிய இந்தியர் என மலேசிய அரசியலில் நன்கு அறியப்படுகிறார். தடுப்புக்காவலில் இருந்தவாறு மலேசியப் பொதுத் தேர்தலில் வெற்றி பெற்ற மூன்றாவது மலேசியரும் ஆவார்.

அரசியல் வாழ்க்கை
ஜனநாயக செயல் கட்சியின் (DAP) உறுப்பினரான் இவர்Hindraf men DAP members  New Straits Times 1999 மலேசியப் பொதுத் தேர்தலில், சிகாம்புட் மக்களவைத் தொகுதிக்கான ஜசெக வேட்பாளராகப் போட்டியிட்டார். இருப்பினும் பாரிசான் நேசனல் (பிஎன்) வேட்பாளர் டான் கீ குவோங் என்பவரிடம் 16,340 வாக்குகள் பெற்று தோல்வியடைந்தார்; டான் கீ குவோங் 24,926 வாக்குகள் பெற்றார்.

2008 பொதுத் தேர்தலில், மனோகரன், ஜனநாயக செயல் கட்சியின் சார்பாக சிலாங்கூர் மாநில சட்டமன்றத் தொகுதியான கோத்தா ஆலாம் சா சட்டமன்றத் தொகுதியில் போட்டியிட்டு, சீன இன வாக்காளர்கள் ஆதிக்கம் செலுத்தும் இடத்தில், சீனர் இன வேட்பாளரை விட இரண்டு மடங்கு வாக்குகளைப் பெற்று வெற்றி பெற்றார். Channel news Asia Report Malaysiakini Breaking news எம். மனோகரன் 12,699 வாக்குகளைப் பெற்று 7,184 வாக்குகள் பெரும்பான்மையுடன் கோத்தா ஆலாம் சா சட்டமன்றத் தொகுதியை வென்றார்.

2008 பொதுத் தேர்தலில், அவரின் வெற்றிச் செய்தி வியப்பான செய்திகளில் ஒன்றாகும். ஏனெனில் அப்போது அவர் விசாரணையின்றி உள்நாட்டுப் பாதுகாப்புச் சட்டத்தின் கீழ் தடுத்து வைக்கப்பட்டு இருந்தார். தடுப்புக்காவலில் இருந்தபோது தேர்தலில் வெற்றி பெற்ற மூன்றாவது மலேசியர் மனோகரன் ஆவார்.

பொது
அவர் சிறையில் இருக்கும் போது, அவரின் தொகுதி மக்கள், அவருக்கு வாக்கு அளித்து தேர்தலில் வெற்றி பெறச் செய்தனர். இவர் சிறையில் இருக்கும் போது, இவருடைய வழக்கறிஞர் நிறுவனம் திவாலாகிவிடும் நிலை ஏற்பட்டது. Manoharan getting a YB’s respect at Kamunting detention centre. 

அதைத் தவிர்க்க, ‘மனோகரனைக் காப்பாற்றுங்கள் நிதி’  உருவாக்கப்பட்டது. மலேசியர்கள் பலரும் ஒன்றாக இணைந்து, பணம் திரட்டி அவருடைய நிறுவனத்தைக் காப்பாற்றி, மலேசியாவின் மூவின ஒற்றுமைக்கு அடையாளம் காட்டினர்.

மேற்கோள்கள்

வெளி இணைப்புகள்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:மலேசிய மனித உரிமைச் செயற்பாட்டாளர்கள்
பகுப்பு:மலேசியத் தமிழ் அரசியல்வாதிகள்
பகுப்பு:சிலாங்கூர் மாநில சட்டமன்ற உறுப்பினர்கள்
பகுப்பு:மலேசிய வழக்கறிஞர்கள்